That Thing Called Tadhana

Ang That Thing Called Tadhana ay isang pelikulang romantiko-komedyang Pilipino na nagtatampok kina Angelica Panganiban at JM De Guzman. Bago ito malawakang ilabas noong 2015, isa itong kalahok sa 2014 Cinema One Originals Film Festival kung saan nagkamit ito ng matataas na pagkilala, kabilang na ang gantimpalang Pinakamahusay na Aktres para kay Panganiban. Ito ay sa direksiyon ng pinupuring bagong direktor na si Antoinette Jadaone na nakatrabaho na ni Panganiban sa pelikulang komedya noong 2014 na Beauty in a Bottle.

Pinuri at naging matagumpay ang paglalabas ng pelikula at itinuturing na pinakamatagumpay na paglalabas ng isang nagsasariling pelikula (independent film) sa ngayon, na nakamit na ang ₱120 milyong kabuuang kita sa loob lamang ng 3 linggo, kahit na ito'y nahaharap sa isyu ng pamimirata online habang ito'y ipinalalabas. Nakatanggap ito ng katamtamang rating na 8.8/10 sa IMDB at isang perpektong limang bituin sa sityong nagrerepaso ng mga lokal na pelikula, ang ClickTheCity.com. Dagdag pa rito'y binigyan ito ng gradong "A" ng Lupong Tagahatol ng Pelikula (Cinema Evaluation Board) at binigyan ng Rated PG ng MTRCB.

 Balangkas 
 Kaligiran 
Itinuturing ng direktor na si Antoinette Jadaone ang That Thing Called Tadhana bilang kanyang "pangarap na proyekto" at inilarawan ito bilang "higit na sampung taóng halaga ng mga kuwento ng pag-ibig, kabiguan, sakit, pait at pagtanggap." Ang pangunahing tauhan, si Mace ay unang nalikha noong 2014 habang ginagawa ni Jadaone ang pelikulang Relaks, It's Just Pag-Ibig; nagkaroon ng sandaling paglitaw (cameo appearance) ang tauhan sa nasabing pelikula subalit ito ay ginampanan ni Alessandra De Rossi sa halip na si Panganiban. Noong post-production na ng pelikula, sinubok ang pagkakaisa ng mga crew nang pinagbayad sila ng mga dayuhang tagapaglathala ng awiting nais nilang gamitin, ang Where Do Broken Hearts Go? ni Whitney Houston, ng halagang ₱220,000 para sa karapatan sa paggamit nito - subalit ang ₱2 milyong badyet na inilaan sa kanila ng film festival ay nagamit na lahat. Kinalaunan, humingi ng tulong ang crew sa kanilang mga kaibigan upang mag-ambag ng ₱500 kada isa, kapalit nito ay mababanggit sila sa ending credits ng pelikula habang ipinakikita ang behind-the-scenes.

 Buod 
Tinatanong ng pelikula ang "Saan nagtutungo ang mga pusong bigo?" (Where do broken hearts go?), at isinasalaysay ang kuwento ng isang babae, si Mace (Angelica Panganiban), na nahihirapang makalampas sa requirements ng bagahe ng paliparan sa Roma, Italya, at nakilala naman ang lalaking si Anthony Lagdameo (JM de Guzman), na siyang tumulong sa kanya. Parehong galing sa nabigong pag-ibig, isang nakatutuwang pagkakaibigan ang nabuo, na magdadala sa kanila sa Sagada upang tangkaing buuin ang nawasak na puso ng isa't-isa.

 Mga tauhan 
 Angelica Panganiban bilang Mace
 JM De Guzman bilang Anthony

 Espesyal na pagganap 
 Joem Bascon bilang Marco

 Mga parangal at nominasyon 
 Parangal  Taon  Kategorya  Ginawaran  Resulta  2014 Cinema One Originals Film Festival 2014 Pinakamahusay na Aktres Angelica Panganiban rowspan="3"  Audience Choice That Thing Called Tadhana Champion Bughaw Award for Full-length Feature Pinakamahusay na Pelikula  Ika-13 Gawad Tanglaw Pinakamahusay na Aktres Angelica Panganiban (tabla kay Nora Aunor)  2014 Don Carlos Palanca Memorial Awards for Literature Ikatlong Puwesto, Pinakamahusay na Screenplay Antoinette Jadaone 

 Mga sanggunian 

 Mga panlabas na kawing 
That Thing Called Tadhana sa Internet Movie Database

Kategorya:Mga pelikula mula sa Pilipinas
Kategorya:Mga pelikula ng 2014